Brandvæsnet fra Sindal og Hjørring rykkede sent i aften ud til en gårdbrand på Tislumvej ved Hørmested. Det var naboen til landejendommen, der slog alarm, men da brandvæsnet nåede frem var både stuehus og staldhus overtændt og stod ikke til at redde. Landejendommen, der var ubeboet, er nu brændt ned. Årsagen til branden er endnu ukendt, men Nordjyllands Politi efterforsker sagen.
En landejendom mellem Hjørring og Frederikshavn er total nedbrændt efter voldsom brand i nat.